Legal Document

Category: 285

Text:
5. ΒΑΣΙΛΙΚΟΝ ΔΙΑΤΑΓΜΑ της 17/28 Ιαν. 1957 Περί εβδομαδιαίας αναπαύσεως προσωπικού Επιχειρήσεων Θεάτρου. Άρθρ.1.-(Βλ. ήδη άρθρ. 11 κατωτ. Β.Δ. 748/ 1966). Άρθρ.2.-1.Ο κύριος, διευθυντής ή διαχειριστής των εν άρθρ. 1 επιχειρήσεων υποχρεούται να έχη ανηρτημένον εις εμφανές μέρος του Θεάτρου πίνακα αναγράφοντα: α)το ονοματεπώνυμον των εν τω Θεάτρω απασχολουμένων προσώπων μετά της ειδικότητος αυτών και β)την ημέραν καθ’ ην χορηγείται εις έκαστον η εβδομαδιαία εικοσιτετράωρος ανάπαυσις. 2.Ο ως άνω πίναξ εις τας μεν Αθήνας, Πειραιά, Θεσσαλονίκην και Πάτρας, δέον να υποβάλληται προς θεώρησιν εις την οικείαν Επιθεώρησιν Εργασίας της περιφερείας εις ην κείται το Θέατρον, προ της ημέρας ενάρξεως των παραστάσεων, εις δε τας λοιπάς πόλεις εις την οικείαν Επιθεώρησιν Εργασίας ή ελλείψει τοιαύτης εις την οικείαν Αστυνομικήν Αρχήν, εφ’ όσον ήθελον δοθή πλέον των 20 συνεχών παραστάσεων. Άρθρ.3.-Αι διατάξεις του παρόντος Β.Δ/τος του οποίου η ισχύς άρχεται από 15ης Μαρτ. 1957, εφαρμόζονται εις τας πόλεις Αθηνών, Πειραιώς, Θεσσαλονίκης και Πατρών, εις δε τας λοιπάς πόλεις εφαρμόζονται, εφ’ όσον εις εκάστην εξ αυτών ήθελον δοθή πλέον των 20 συνεχών παραστάσεων υπό εκάστου θιάσου. Εις τον αυτόν επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. 15.Κ.α.4-5 Κυριακή Αργία και άλλες υποχρεωτικές αργίες 8